Amgylchedd a Chyfiawnder Cymdeithasol - Plaid Cymru Gwyr
Plaid Cymru - The Party of Wales Etholaeth Gwyr
2022 Ymgeiswyr Etholiad Lleol
Amgylchedd a Chyfiawnder Cymdeithasol
Cymunedau ac amgylchedd cryf
Cyfiawnder Cymdeithasol/Cymunedau Cryf
Yn ystod pandemig Covid-19, rydym wedi gweld pa mor bwysig yw cymunedau cryf wrth fynd drwy argyfwng o'r fath, ond rydym hefyd wedi gweld anghydraddoldeb agored i bawb ei weld yn ein cymdeithas. Er mwyn mynd i'r afael â hyn, yr wyf am weld dosbarthu teg ar gyfoeth, cyfleoedd a breintiau cymdeithasol yn ein cymdeithas. Rwyf am weld cymunedau cymdeithasol deg sy'n rhoi hawliau a chyfrifoldebau i unigolion a sefydliadau, gan sicrhau bod unigolion yn cyflawni eu rolau cymdeithasol ac yn cael yr hyn sy'n ddyledus iddynt gan gymdeithas.
Rydym i gyd yn canolbwyntio ar gadw to uwch ein pen, rhoi bwyd ar y bwrdd a cheisio sicrhau bod ein plant yn cael bywyd hyd yn oed yn well nag a wnaethom ni. Dylai holl bobl Gŵyr gael mynediad cyfartal at addysg, tai, swyddi a chyfleon economaidd, gofal iechyd, cyfiawnder ac amgylchedd glân.
Stiwardiaeth Amgylcheddol
Mae Cyfiawnder Cymdeithasol hefyd yn cynnwys cyfrifoldeb am yr amgylchedd, ond Abertawe ar hyn o bryd yw'r ddinas fwyaf llygredig yn y DU. Cred Plaid Cymru y gallai Cymru fod y wlad gyntaf yn y byd i gael ei phweru'n gwbl lân drwy egni adnewyddadwy. Dyna pam rwy'n cefnogi sefydlu cwmni ynni cenedlaethol, Ynni Cymru, i leihau costau ynni a chyflymu faint o ynni a gynhyrchir o adnoddau adnewyddadwy, megis morlyn llanw ym Mae Abertawe. Lagŵn wedi'i ddylunio a'i adeiladu yng Nghymru i hybu cyflogaeth leol a busnesau yng Nghymru, gyda'r gallu i allforio'r dechnoleg hon a mynd i'r afael â'r argyfwng hinsawdd.
Cefnogaf Ddeddf Natur Newydd Plaid Cymru i leihau llygredd er mwyn helpu adfer bioamrywiaeth ac adfer cynefinoedd ar ein tir, ein hafonydd a'n harfordir.
Bydd ein deddf natur hefyd yn darparu mwy o adnoddau i fesur, monitro a gweithredu ar lygredd, ond hefyd yn rhoi mwy o gosbau fel rhwystr i'r rhai sy'n llygru.
Byddaf hefyd yn hyrwyddo arferion ffermio gwyrdd i ailadeiladu bioamrywiaeth.
Rwyf hefyd wedi ymrwymo i'r economi gylchol drwy gynyddu cyfraddau ailgylchu a lleihau gwastraff plastig a byddaf yn gweithio gyda busnesau ac unigolion lleol i weithredu cynllun blaendal/dychwelyd yn y Gŵyr.
Byddaf yn gweithio gyda chynghorau lleol a chwmnïau trafnidiaeth i ddod o hyd i ateb ymarferol a gwyrdd i ddarpariaeth drafnidiaeth wael yr ardal.